*ОБЩИНСКИ СЪВЕТ – ХАДЖИДИМОВО*

гр. Хаджидимово, ул. “Димо Хаджидимов“ № 46 тел./факс 07528 2922,

e-mail: obshtinskisavet\_hd@abv.bg

**МОТИВИ: за изменение и допълнение на Правилник за реда и начина на отпускане на еднократна помощ (Приет с Решение № 152 от Протокол № 13 /29.07.2016 год. на Общински съвет – Хаджидимово)**

1. **Причини, налагащи изменението и допълнението на подзаконовия нормативен акт:** През 2016 г. Общински съвет – Хаджидимово прие със свое Решение 152 от Протокол № 13 Правилник за реда и начина за отпускане на еднократна помощ. Правилникът регламентира отпускането на еднократни помощи с решение на Общински съвет. В процеса на прилагане на Правилника възникнаха затруднения, свързани най-вече със забавяне отпускането на еднократни помощи, тъй като не всеки месец заседава Общинския съвет, а понякога се иска спешно да се отпуснат средства. Това налага да се извършат допълнения и изменения. Предложените промени са с цел създаване на ясен и прозрачен ред при финансово или материално подпомагане на нуждаещите се. С приемането на предложените промени ще се оптимизира самата процедурата и работата на администрацията.

**2. Цели, които се поставят:**

• Регламентиране на конкретни и ясни правила за реда, начина и условията за отпускане на еднократна финансова на нуждаещите се лица и семейства на територията на Община Хаджидимово.

• По-обективно и правилно разпределяне на публичните средства определени в бюджета за помощи в полза на физическите лица с настоящ адрес на територията на Община Хаджидимово.

**3. Очаквани резултати:**

• Подпомагане на деца и лица с влошено здравословно състояния за задоволяване на инцидентно възникнали здравни и социални нужди или чиито имоти са пострадали от бедствия, аварии и пожари.

• Приемане на ясни правила при кандидатстване за финансово подпомагане.

**4. Финансови и други средства, необходими за прилагането на новата уредба:** Размерът на финансовите средства, отпускани по реда на този Правилник, се одобряват от Общинския съвет при приемането на годишния бюджет на Община Хаджидимово за съответната година или при неговата актуализация.

**5. Анализ на съответствие с правото на ЕС.** Доколкото настоящия проект има за предмет изменение на подзаконов нормативен акт, който подлежи на издаване на основание чл. 21, ал. 2, от ЗМСМА от Общински съвет като орган на местно самоуправление, то приложими са разпоредбите на „Европейската харта за местното самоуправление". Проектът за Правилника е съобразен с чл. 3, т. 1 и във връзка с т. 2 и чл. 4 от Европейската харта за местното самоуправление.

На основание чл. 26, ал. 2 ЗНА във връзка с чл. 77 АПК заинтересованите лица могат в 30-дневен срок от публикуване на настоящия проект на Интернет страницата на Община Хаджидимово да направят предложения и да изразят становища по проекта.

Председател на ОбС: Мехмед Имамов